In dr Abhandlig Über die Erhaltung der Kraft (1847) het er dr Energiierhaltigssatz, wo denn no umstritte gsi isch, genauer formuliert und het en au uf Lääbewääse aagwändet was im Widerspruch zur Witalchraft as Grundchraft vom Lääbe gstanden isch. Mit de de Wirbelsetz het er wichdigi Grundlaage für d Hüdrodünamik gläit. Er het Naturfenomeen wie Wirbelstürm, Gwitter oder Gletscher undersuecht und isch eso zum Begründer vo dr wüsseschaftlige Meteorologii worde. In dr Elektrochemii het er dr Begriff vo dr freie Energii iigfüert. Mit dr sogenannte Helmholtz-Spuele het er en Instrumänt entwigglet, zum e Magnetfäld erzüüge, wo fast ganz homogen und vo alle Site zuegänglig isch. E het en Überlaagerigsbrinzip für Strööm und Spannige in elektrische Netz formuliert und die allgemäini parzielli Differenzialgliichig